סרג'י רוברטו

סרג'י רוברטו קרניסר (בקטלאנית: Sergi Roberto Carnicer; נולד ב-7 בפברואר 1992) הוא כדורגלן ספרדי-קטלאני המשחק בקבוצת קומו מהסרייה א'. הוא מזוהה עם ברצלונה, בה הוא שימש כקפטן ובנבחרות של ספרד ושל קטלוניה. סרג'י החל את דרכו במועדון הכדורגל ברצלונה בגיל 14 ועזב בגיל 32 לאחר 18 שנה. ב-23 באוגוסט חתם בקומו האיטלקית לחוזה של 3 שנים. רוברטו נולד בראוס, במחוז טרגונה שבספרד למשפחה קטלאנית-נוצרית. בגיל 8 הצטרף רוברטו למועדון כדורגל מקומי מעיר הולדתו שם שיחק עד גיל 12 לאחר מכן שיחק בקבוצת הכדורגל ז'ימנסטיק טרגונה עד גיל 14 כשעבר לאקדמיית הכדורגל של ברצלונה. בעונת 2009/2010 כשהוא בן 17, הופיע לראשונה בברצלונה ב' והשתתף בעלייתה לליגה הספרדית השנייה. ב-10 בנובמבר 2010 ערך רוברטו את הופעתו הראשונה במדי הקבוצה הבוגרת של ברצלונה בניצחון 5–1 נגד סאוטה. את הופעתו הראשונה בליגת האלופות ערך ב-27 באפריל 2011 לאחר שהחליף את דויד וייה בניצחון 2–0 נגד ריאל מדריד בחצי גמר ליגת האלופות. באותה עונה, ב-21 במאי 2011 ערך את הופעתו הראשונה בלה ליגה, בניצחון 3–1 על מאלגה. המשחק הראשון בו עלה רוברטו בהרכב הפותח היה בשלב הבתים של ליגת האלופות במשחק נגד באטה בוריסוב. בעונת 2014/2015 זכה עם ברצלונה בטרבל, ליגת האלופות, אליפות ספרד והגביע הספרדי. ב-29 בספטמבר 2015 כבש שער בניצחון 2–1 של ברצלונה על באייר לברקוזן בליגת האלופות. ב-21 בנובמבר פתח בקלאסיקו נגד ריאל מדריד והוא בישל את השער הראשון במשחק ללואיס אלברטו סוארס, בניצחון 4–0. בתחילת עונת 2016/17 שובץ רוברטו בהרכב ברצלונה כמגן ימני. ב-8 במרץ 2017 הבקיע לטובת ברצלונה בדקת הסיום את השער השישי והמכריע בניצחון 6–1 במשחק הגומלין בשמינית הגמר בעונת 2016/2017 בליגת האלופות מול פריז סן-ז'רמן, שבעקבותיו העפילה הקבוצה לרבע הגמר. ב-19 בינואר 2018 האריך רוברטו את חוזהו בברצלונה עד 2022, עם סעיף שחרור בסך של 500 מיליון יורו. בחודש יוני בשנת 2023 החליף רוברטו את סרחיו בוסקטס בתפקיד הקפטן של ברצלונה. בחודש אוגוסט בשנת 2024 סרג'י רוברטו, בן 32, עוזב את ברצלונה, מועדון חייו מזה 18 שנים, לאחר שהחל את דרכו המקצועית במועדון כבר בגיל 14. ב-23 באוגוסט 2024 חתם רוברטו בקומו מהסרייה א'. רוברטו שיחק בנבחרות הנוער של ספרד. בנבחרת ספרד עד גיל 21 הופיע 13 פעמים וכבש שער אחד. בנוסף לכך משנת 2011 לוקח חלק במשחקי נבחרת קטלוניה, שם ערך 6 הופעות. ב-27 במרץ 2016 ערך את הופעתו הבכורה בנבחרת ספרד בתיקו 0-0 נגד רומניה במשחק ידידות. מאז 2014 רוברטו נמצא בזוגיות עם הדוגמנית הישראלית, קורל סימנוביץ'. ב-30 במאי 2018 נישאו בנישואים אזרחיים בישראל. ב-8 בנובמבר 2019 נולדה לזוג בת. ב-14 בדצמבר 2021 נולד לזוג בן. ברצלונה לה ליגה (6): 2010/2011, 2012/2013, 2014/2015, 2015/2016, 2017/2018, 2018/2019 גביע המלך הספרדי (6): 2011/2012, 2014/2015, 2015/2016, 2016/2017, 2017/2018, 2020/2021 הסופר קאפ הספרדי (4): 2010, 2013, 2016, 2018 ליגת האלופות (2): 2010/2011, 2014/2015 הסופר קאפ האירופי: 2015 אליפות העולם לקבוצות: 2015 ספרד עד גיל 17 גביע העולם בכדורגל עד גיל 17: מקום שלישי 2009 מדיה וקבצים בנושא סרג'י רוברטו בוויקישיתוף סרג'י רוברטו, ברשת החברתית אקס (טוויטר) סרג'י רוברטו, באתר Transfermarkt סרג'י רוברטו, באתר Soccerway סרג'י רוברטו, באתר BDFutbol סרג'י רוברטו, באתר WorldFootball.net סרג'י רוברטו, באתר National Football Teams סרג'י רוברטו, באתר FootballDatabase.eu סרג'י רוברטו, באתר הרשמי של ברצלונה (באנגלית) Sergi Roberto bids farewell to FC Barcelona, www.fcbarcelona.com (באנגלית) "לסרג'י פנית, לא טעית: סרג'י רוברטו התגלה כג'וקר של ברצלונה". וואלה! ספורט. נבדק ב-2016-11-18. "סרג'י רוברטו יחתום בברצלונה עד 2022", באתר ערוץ הספורט, 19 בינואר 2018. אחרי עזיבת בוסקטס: סרג'י רוברטו יהיה הקפטן, באתר ONE‏, 10 במאי 2023 מלי זיידמן, סרג'י פנינה ברצלונה: הצצה לחיים הפוטוגניים של קורל סימנוביץ', באתר Xnet‏, 27 ביולי 2017 יוני פרוים, קורל סימנוביץ' וסרג'י רוברטו התחתנו, במדור "פנאי פלוס" באתר ynet‏, 30 במאי 2018 מאור בן הרוש‏, מזל טוב: קורל סימנוביץ' וסרג'י רוברטו הורים לשניים!, באתר וואלה, 17 בדצמבר 2021